ปัญหาทางเข้าที่ทางสำนักงานระบายน้ำได้ก่อสร้างและสร้างปัญหาไว้คือการที่ภายหลังจากการก่อสร้างทางเดินจาก 120 เซนติเมตร เหลือ 80 เซนติเมตร ทำให้การเข้าออกแคบลง เกิดความลำบากสัญจรในการเดินทาง สนง. ระบายน้ำ สัญญาว่าจะทำสะพานข้ามไปฝั่งที่กว้างกว่า และผลักภาระมาที่ผู้ประสบเหตุไปติดต่อขอสะพานกับทางเขตบางกะปิเอง ผู้ประสบเหตุทำตามที่บอกทุกอย่าง แต่ด้วยกับความเห็นแก่ตัวของคนบางคนที่ไม่เห็นด้วยทำให้ก่อสร้างไม่ได้ ซึ่งเข้าใจว่สเป็นสิทธิของผู้อยู่อาศัยคนอื่นเช่นกัน แต่กระนั้นก็มิใช่เหตุที่ สนง.ระบายน้ำ ทำตัวลอยอยู่เหนือปัญหาทั้งๆ ที่ตนเองเป็นคนสร้างปัญหาที่กระทบต่อประชาชนละแวกใกล้เคียงและจะนิ่งเฉยแบบนี้ จึงขอเรียกร้องให้สำนักงานระบายน้ำแสดงความรับผิดชอบและแก้ไขปัญหาทางเดินดังกล่าวให้กลับมามี 120 เซนติเมตรเหมือนเดิม ก่อนที่จะดำเนินการก่อสร้าง เพื่อให้เดินทางสะดวกดั่งเดิม เพื่อความปลอดภัยของผู้สัญจร ถึงแม้ว่าต้องจะร่นระยะสถานีสูบน้ำเข้าไปเพื่อเป็นการขยายทางให้กว้างขึ้นก็ต้องทำ เพราะภายในซอยมีอพาร์ตเมนต์ และบ้านพักอาศัย ที่มีคนอาศัยอยู่เกิน 100 คน ขอให้สำนักงานนะบายน้ำออกมารับผิดชอบโดยเร็ว